《疏懒一首》
宋代·苏籀

妨人作乐屏书签，阁笔无情复强捻。执御祇应曩规范，锻金不假别锤钤。

花开咄咄人清苦，鸟哢声声梦黑甜。出世世间皆有道，糟醨餔啜量难兼。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。